पाएं अपने शहर की ताज़ा ख़बरें और फ्री ई-पेपरडाउनलोड करें
सिवानी के ढाई हजार घराें वाले बड़वा गांव के लाेगाें ने आइडिएशन व प्लानिंग से महामारी में दिक्कताें का सामना करने के लिए खुद से मैकेनिज्म खड़ा किया है। गांव युवाओं व दानी सज्जनाें के सहयाेग काेराेना सहायता समिति बनाई। इन्हाेंने गांव के लिए ऑक्सीजन कंसंट्रेटर तक खरीद लिया है। इनके पास ऑक्सीजन गैस सिलेंडर, एक एंबुलेंस, गांव काे सेनेटाइज करने के लिए तमाम साधन संसाधन माैजूद हैं। ये गांव प्रदेशभर में एक राेल माॅडल बन चुका है।
बेबसी में साथी को सामने दम तोड़ते देखा तो जिंदगियां बचाने को संसाधन जुटाए
पब्लिक हेल्थ में जिला सलाहकार मंगतूराम सरसवा का कहना है कि 14 अप्रैल काे पंच हवासिंह किसी कार्यक्रम में गए थे। गांव लाैटने के बाद उनकी तबीयत खराब रहने लगी। उन्हाेंने काेराेना का टेस्ट कराया ताे पाॅजिटिव मिले। 38 साल के हवासिंह की तबीयत 27 अप्रैल काे ज्यादा बिगड़ गई। एंबुलेंस की सहायता से उन्हें अस्पताल में भर्ती कराने के लिए लेकर गए लेकिन कहीं भी बेड खाली नहीं मिला।
इतने रसूखदार हाेने के बाद भी हालात ऐसे थे। दाे दिन उन्हाेंने एंबुलेंस में लगी ऑक्सीजन के सहारे निकाले। सरसवा का कहना है कि उन्हाेंने लाचारी और साथी की आखिरी सांसें टूटते हुए देखी। 29 अप्रैल काे पंच हवासिंह चल बसे। दुख की घड़ी में चिंतन और मनन हुआ।
संस्कार करने के अगले ही दिन गांव की सभी समाजसेवी संस्थाओं व माैजिज लाेगाें की मीटिंग बुलाई। मंगतूराम सरसवा ने अपना आइडिया साथियाें से शेयर किया और कहा कि अगर गांव के लाेगाें काे बचाना है ताे अपने स्तर पर प्रबंध करने हाेंगे। उन्हाेंने जिला प्रशासन काे अपनी प्लानिंग से भी अवगत कराया। खुद एसडीएम सिवानी ब्रह्मप्रकाश, एसएचओ सिवानी महेंद्र सिंह गांव ने खुद गांव का विजिट किया और व्यवस्था सराहना की।
गांव में ये हैं प्रबंध
वार्ड वाइज टीमें बनी हैं जाे करती हैं निगरानी
गांव में निगरानी के लिए 20 वार्डाें में निगरानी के लिए टीम बनाई है। ऑनलाइन एप ग्रुप में एसएचओ सिवानी, एसडीएम सिवानी सहित 150 लाेग जुड़े हैं। ग्रुप का नाम काेराेना सहायता समिति रखा है। समिति ने फंड एकत्रित करने की मुहिम भी शुरू की। इसके लिए गांव बड़वा काेराेना रिलीफ फंड का गठन किया। फिलहाल गांव में 25 लाेग पाॅजिटिव हैं।
इन लाेगाें का सहयाेग : मुकेश डालमिया, बीर सिंह बसाैड़, सीए पवन सरसवा, मानव मंगल साेसायटी, शिवालिक युवा मंडल, दा पाॅवर ऑफ यूथ, कबीर संस्था, डाॅ. बीआर अंबेडकर सभा, राधा कृष्ण गाेशाला समिति, बाबा रामदेव मेला समिति, मेडिकल यूनियन, ग्राम पंचायत, सरपंच, पूर्वएमएलए ओमप्रकाश बड़वा भी इस मुहिम में शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn